Vega (stjerne)

Vega (Alpha Lyrae) er den sterkeste stjernen i stjernebildet Lyren (latin Lyra) og den femte sterkeste stjernen på stjernehimmelen, målt etter tilsynelatende lysstyrke. Sammen med Deneb og Altair utgjør den sommertriangelet, som er godt synlig på den nordlige halvkule.

Navnet Vega kommer fra det arabiske ordet waqi, «fallende», etter uttrykket an-nasr al wāqi` (نسر الواقع), som betyr «den fallende ørna». 

Vega er en relativt nærliggende stjerne, bare 25,3 lysår borte.

Vega var den første stjernen som ble fotografert, i 1850, og i 1872 ble det tatt bilde av spekteret. Vega var også den første stjernen man klarte å måle avstanden til med en rimelig høy nøyaktighetsgrad. Da man fastsatte skalene for en stjernes lysstyrke, valgte man Vega som basis og lot den få relativ lysstyrke 0.

Vega er relativt ung og har en uvanlig lav mengde med grunnstoffer med større atommasse enn helium. Den type stjerne som Vega representerer, har en levetid på bare rundt 1 milliard år, altså bare ca. tidelen av levealderen til vår sol. Man regner med at Vegas alder er mellom 386 og 511 millioner år, slik at den er halvveis i livsløpet sitt. Vegas masse er omtrent 2 ganger solmassen, og lysstrålingen er 37 ganger solens. Den roterer med en fart på  ved ekvator. Dette får ekvator til å bule ut på grunn av sentrifugalkraften.

I 1983 fant man at Vega har en skive av støv rundt seg. Dette støvet er langt vekk fra stjernen og har en temperatur på  Det er beregnet at massen til dette støvet er på  av jordas masse. Det er derfor lite sannsynlig at det vil skje en dannelse av protoplaneter her i dette støvlaget. Imidlertid fins det sannsynligvis en stor planet i dette solsystemet, omtrent på Neptuns størrelse.

Også stjernene Fomalhaut og HR 4796 kan ha planeter omkring seg.

Noter og referanser 
Noter

Referanser

Hovedseriestjerner klasse A
Artikler i astronomiprosjektet